b'\n_START_ARTICLE_\nEva Busch\n_START_SECTION_\nBiografia\n_START_PARAGRAPH_\nFilla il\xc2\xb7leg\xc3\xadtima del director d\'orquestra Franz Beidler i de la soprano wagneriana Emmy Zimmermann, va n\xc3\xa9ixer el mateix dia que\xc2\xa0Richard Wagner (22 de maig). _NEWLINE_Comen\xc3\xa7a la seva carrera sota el nom d\'Eva Zimmermann fins a contraure matrimoni amb Ernst Busch, cantant, actor i director (i lluitador antifeixista i comunista) amb qui va treballar al Volksb\xc3\xbchne Berl\xc3\xadn (Teatre del poble berlin\xc3\xa8s) i a diferents cabarets durant els anys que van precedir la Segona Guerra Mundial, interpretant can\xc3\xa7ons de Walter Mehring, Kurt Tucholsky i Bertolt Brecht._NEWLINE_Entre 1933 i 1936, amb l\'ascens del nazisme, la parella va emigrar a Holanda, B\xc3\xa8lgica, Su\xc3\xafssa, Londres i Nova York._NEWLINE_En tornar a Fran\xc3\xa7a es van divorciar de mutu acord i, el 1937, Ernst va marxar a lluitar amb la resist\xc3\xa8ncia antifeixista a la Guerra Civil Espanyola i\xc2\xa0ella es va traslladar a Par\xc3\xads per cantar en cabarets. Durant l\'ocupaci\xc3\xb3 alemanya de Fran\xc3\xa7a va participar en representacions teatrals i pel\xc2\xb7l\xc3\xadcules. Goebbels era fan\xc3\xa0tic de les seves can\xc3\xa7ons._NEWLINE_Va mantenir aquesta activitat fins al seu arrest per part de la Gestapo el 1941, el tercer dia que actuava a l\'ABC Music Hall de Par\xc3\xads._NEWLINE_Va ser internada al Camp de Gurs, i va passar 3 anys al Camp de concentraci\xc3\xb3 de dones de Ravensbr\xc3\xbcck._NEWLINE_El 1946, quan Ravensbr\xc3\xbcck va ser alliberat, va tornar a Par\xc3\xads, on va con\xc3\xa8ixer la periodista George Sinclair amb qui viuria i va recuperar la seva carrera internacional. Durant les d\xc3\xa8cades dels 50 i 60 va desenvolupar una destacada carrera teatral i discogr\xc3\xa0fica.\n_START_SECTION_\nAutobiografia\n_START_PARAGRAPH_\nEl 1990 va publicar les seves mem\xc3\xb2ries, "Und trotzdem", on revela que era filla del director Franz Beidler, n\xc3\xa9t pol\xc3\xadtic de Richard Wagner.'